पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम ने बजट के बाद एक अप्रैल से नई व्यवस्था लागू कर दी थी। लेकिन ई-नगर पालिका में संपत्ति कर, जलकर सहित अन्य राजस्व संबंधी मामले सिस्टम से नहीं जुड़ पाए। इस वजह से शहरवासी एक अप्रैल से संपत्ति कर जमा नहीं कर पा रहे थे। निगम के अधिकारियों ने इसके लिए भोपाल स्थित मुख्यालय में अधिकारियों से चर्चा की। तब कहीं ऑनलाइन संपत्ति कर भरना शुरू किया गया।
हालांकि इसमें कलेक्टर गाइड के अनुसार दस प्रतिशत राशि से संपत्ति कर पड़ाव क्षेत्र और वार्ड-60 का ही अपडेट हो पाया है। शेष के अपग्रेडेशन का काम चल रहा है। निगम के जिम्मेदार अधिकारियों का कहना है कि जल्द ही शेष क्षेत्रों की संपत्ति कर की राशि अपग्रेड हो जाएगी। शहरवासियों अभी जलकर ऑनलाइन भरने में दिक्कत आ रही है। गौरतलब है कि शासन ने मौजूदा वित्तीय वर्ष से संपत्ति कर की राशि कलेक्टर गाइड लाइन से जोड़ने के निर्देश दिए थे। आदेश में यह भी स्पष्ट किया गया था कि किसी भी क्षेत्र में संपत्ति कर बढ़ोतरी का भार 10 फीसदी से ज्यादा न हो। इस कारण निगम अमले को सभी परिक्षेत्रों में दरों का बदलाव करना पड़ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn